REPUBLIKA HRVATSKA

**OSNOVNA ŠKOLA KSAVERA ŠANDORA GJALSKOGA ZAGREB, Mlinarska cesta 35**

KLASA: 007-01/22-01/04

UR.BROJ: 251-125-22-3

Zagreb, 3.6.2022.

ZAKLJUČCI

devete sjednice Školskog odbora OŠ Ksavera Šandora Gjalskoga održane 3. lipnja 2022. godine u prostorijama Osnovne škole Lovre pl. Matačića, Laurenčićeva 1, koja je određena kao privremeni smještaj Škole, zbog rekonstrukcije i energetske obnove školske zgrade na adresi sjedišta Škole s početkom u 18,30 sati.

**Ad 1. )** Članovi Školskog odbora usvajaju zapisnik 8. sjednice Školskog odbora.

 **Ad 2.)** Tajnica škole predala je predsjednici Školskog odbora pristiglu prijavu na natječaj za imenovanje ravnatelja/ice Osnovne škole Ksavera Šandora Gjalskoga. Natječaj je objavljen 18. svibnja 2022. u Narodnim novinama br. 56/22, na mrežnoj stranici i oglasnoj ploči Škole. Nakon otvaranja pristigle ponude, članovi Školskog odbora pristupili su utvrđivanju ispunjavanju formalnih uvjeta iz natječaja za imenovanje ravnatelja po pristigloj ponudi. Utvrđeno je da kandidat udovoljava svim nužnim uvjetima za ravnatelja osnovne škole te da po dostavljenoj dokumentaciji ispunjava sve formalne uvjete natječaja.

Pregledom dostavljene dokumentacije za vrednovanje dodatnih kompetencija, utvrđeno je da su dokazi koje je kandidat dostavio u skladu s člankom 64. Statuta OŠ Ksavera Šandora Gjalskoga.

Kandidat je ostvario maksimalna 3 boda.

Poznavanje stranog jezika-1 bod

Poznavanje osnovnih digitalnih vještina-1 bod

Iskustvo rada na projektima-1 bod

**Ad 3. )** Nakon pregledavanja natječajne dokumentacije, utvrđivanja kandidata koji ispunjavaju nužne uvjete i nakon vrednovanja dodatnih kompetencija, Školski odbor utvrđuje listu kandidata za imenovanje ravnatelja koju dostavlja Učiteljskom vijeću, Vijeću roditelja, Skupu radnika i Školskom odboru.

Sjednica je završila u 19:30 sati.

Zapisničar Predsjednica Školskog odbora

Katarina Budimir Mirjana Parać